Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: általános szabályairól szóló 1995. évi LIII. törvény vonatkozó
Paragraph Index: 629

általános szabályairól szóló 1995. évi LIII. törvény vonatkozó rendelkezéseire — intézkedjen a megfelelő határértékek jogszabályban történő megállapításáról. OBH 7112/1996. Az Alkotmány 18. §-ában deklarált egészséges környezethez való joggal kapcsolatos sérelem veszélyét hordozza és ezáltal visszásságot okoz a zajhatással kapcsolatos panaszok nem eléggé alapos kivizsgálása, a tényleges zajszint megállapításának mellőzése, illetve ebből fakadóan az esetleg szükséges intézkedések elmaradása. Szintén az egészséges környezethez való joggal összefüggésben okoz visszásságot, ha az elektromos transzformátor az elhelyezéséből adódóan káros hatással lehet a tartósan közelben tartózkodók egészségére. A panaszos a lakása alatt az ÉDÁSZ Rt. által üzemeltetett transzformátorállomás nagymértékű zaj- és rezgésártalma mellett, a tartós sugárzás egészségkárosító hatását kifogásolta. A tízemeletes panelház földszintjén 1976 óta működik a transzformátor, 1979. óta teljes leterheltséggel. A panaszos lakásában a zajszintet az ismételt bejelentések ellenére utoljára 1992-ben mérték meg. Az iratok alapján ezt követően csak a helyszín megtekintésére került sor, az ÉDÁSZ pedig nem a zajt, hanem a működés rendeltetésszerűségét vizsgálta. A transzformátor működésével kapcsolatban élettani vizsgálat nem készült. Az országgyűlési biztos általános helyettese megállapította, hogy a panaszok nem eléggé alapos kivizsgálása, a tényleges zajszint megállapításának mellőzése, illetve ebből fakadóan az esetleg szükséges intézkedések elmaradása a konkrét esetben veszélyezteti az egészséges környezethez való alkotmányos jogot, és ezzel kapcsolatban visszásságot okoz. Megállapította továbbá, hogy amennyiben elhelyezéséből adódóan az elektromos transzformátor valóban káros hatással lehet a tartósan közelben tartózkodók egészségére, a transzformátor épületben való elhelyezése szintén sérti a lakók egészséges környezethez való Alkotmányban biztosított jogát. Az országgyűlési biztos hasonló ügyben folytatott vizsgálatáról készült jelentésben felkérte a népjóléti minisztert, hogy a környezetvédelmi és területfejlesztési miniszterrel egyetértésben intézkedjen a káros sugárzásokra vonatkozó határértékek megállapításáról. Ezért a konkrét ügyben az országgyűlési biztos általános helyettese kizárólag a zajpanasz vonatkozásában élt ajánlástételi jogával. Felkérte Székesfehérvár Megyei Jogú Város jegyzőjét, hogy a zajszintmérést követően, ennek eredményéhez képest tegye meg a szükséges intézkedéseket. A jegyző az ajánlást elfogadta, és határozatában kötelezte az üzemeltetőt a zajszint mérésére és akusztikai szakvélemény készítésére. OBH 7811/1996. Az Alkotmány 2. § (1) bekezdésében deklarált jogállamiság elvéből fakadó jogbiztonság követelményével, a 64. §-ban biztosított panaszhoz való joggal, valamint 18. §-ban meghatározott egészséges környezethez való joggal összefüggésben visszásságot okoz, hogy a környezetvédelmi felügyelőség eljárása során a panaszost nem látta el a megfelelő felvilágosítással, és ezáltal nem tette lehetővé számára törvényben biztosított jogai gyakorlását. A panaszosok nyugodt életvitelét jelentős mértékben zavarja a szomszédjukban működő száraztészta készítő műhelyben folytatott tevékenységből eredő zaj. Kifogásolták, hogy a zajhatás 1999/79/II. szám miatt hiába fordultak több ízben az illetékes hatóságokhoz. Az Észak-Dunántúli Környezetvédelmi Felügyelőség a panaszosok sorozatos bejelentései nyomán, mint első fokú környezetvédelmi hatóság határozatában zajkibocsátási határértékeket állapított meg az üzemre. A panaszosok leveleikben jelezték, hogy a zajkibocsátás a határérték megállapítását követően nem csökkent. Az államigazgatási eljárás általános szabályairól szóló

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes